
ΑΡΙΘΜΟΣ ΦΥΛΛΟΥ 

ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Άρση αναδασώσεως από δημόσια δασική έκταση 20 στρεμμάτων 
στη θέση «Σπηλιούλα» της Κοινότητας Ν, Μάκρης Αττικής. 1 
Σύσταση δουλείας εις βάρος αγροτικού ακινήτου, στην αγροτική 
περιοχή (ΓΚΙΟΛΕ) της Κοινότητας Δισπηλιού Νομού Καστο¬ 
ριάς. 2 

ΠΟΛΕΟΔΟΜΙΑ 


ΑΠΟΦΑΣΕΙΣ 

Τροποποίηση του ρυμοτομικού σχεδίου Πεύκης στο Ο.Τ. 384 για: 
α) Καθορισμό χώρου ως Παιδικού Σταθμού και β)μείωση πλά¬ 
τους πρασιάς στην οδό Βαλτετσίου. 3 

Τροποποίηση ρυμοτομικού σχεδίου Χαλανδρίου μεταξύ των 547 

και 544 Ο.Τ. 4 

Τροποποίηση ρυμοτομικού σχεδίου Μαρκόπουλου στα 19 και 20 
Ο.Τ. 5 


Αναθεώρηση εγκεκριμένου ρυμοτομικού οικισμού Αμυνταίου Ν. 
Φλώρινας και τροποποίηση όρων και περιορισμών δόμησης . 6 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1158 (1) 

Άρση αναδασώσεως από δημόσια δασική έκταση 20 στρεμμάτων στη 
θέση «Σπηλιούλα» της Κοινότητας Ν. Μάκρης Αττικής. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις του Ν. 3200/1955 «περί Διοικητικής Αποκεντρώ- 

σεως» όπως αυτές τροποποιήθηκαν και συμπληρώθηκαν μεταγενέστε¬ 
ρα. ^ 

2. Τις διατάξεις του άρθρου 31 του Ν. 1599/1986 «περί σχέσεων 
Κράτους - Πολίτη, καθιέρωση νέου τύπου δελτίου ταυτότητας και 
άλλες διατάξεις». 

3. Τις διατάξεις του άρθρου 44 παρ. 3 του Ν. 998/1979 «περί 
προστασίας των δασών και των δασικών εν γένει εκτάσεων της χώ¬ 
ρας». 

4· Την αριθ. 160417/1180/8.7.1980 διαταγή του Υπουργείου 


Γεωργίας «περί οδηγιών για τις αναδασωτέες εκτάσεις». 

5. Τις αριθ. α) 1109 και 23178/11.4.1964 αποφάσεις του Νομάρ¬ 
χη Αττικής περί κηρύξεως ως αναδασωτέων εκτάσεων 15.000 στρ. 
στην περιοχή Ραπεντώσης Αττικής για λόγους προστασίας κ.λ.π. 
(ΦΕΚ 147/Τ.Β./24.4.1964) και β) τη 1882/31.5.1983 απόφασή 
μας περί κηρύξεως ως αναδασωτέας δημόσιας δασικής εκτάσεως 
6,600 στρεμμάτων συνεπεία καταστροφής της βλαστήσεώς της από 
παράνομη εκχέρσωση (ΦΕΚ 783/Τ.Δ.'/27.12.83). 

6. Την αριθ. 71824/2384/6.5.88 διαταγή Υπουργείου Γεωργίας 
από την οποία προκύπτει ότι κινείται η διαδικασία της κατά το άρθρο 
13 παρ. 2Β του Ν. 1734/87 διάθεσης εκτάσεως εμβαδού 20 στρεμ¬ 
μάτων κειμένης στη θέση «Σπηλιούλα» της Κοινότητας Ν. Μάκρης - 
Αττικής για την ανέγερση του ομώνυμου Κέντρου Υγείας. 

7. Το γεγονός ότι η έκταση των (20) στρεμμάτων εμπίπτει στη 
μείζονα τοιαύτη που αναφέρονται οι αριθμοί 1109 και 23178/ 
11.4.1964 αποφάσεις του Νομάρχη Αττικής και καλύπτει πλήρως την 
έκταση στην οποία αναφέρεται η 1882/31.5.1983 απόφασή μας. 

8. Τις 8499/Π.Ε./17.2.86 και 2667/11.2.88 αναφορές προτά¬ 
σεις του Δασαρχείου Πεντέλης, αποφασίζουμε: 

Αίρουμε την αναδάσωση από τη δημόσια δασική έκταση των είκοσι 
(20) στρεμμάτων που βρίσκεται στη θέση «Σπηλιούλα» περιφέρειας 
Κοινότητας Ν. Μάκρης - Αττικής όπως αυτή εμφανίζεται με τα στοι¬ 
χεία ΑΒΓΔΑ στο συνημμένο τοπογραφικό διάγραμμα κλίμακας 1:500 
που θεωρεί με ημερομηνία 9.6.1988 ο Προϊστάμενος του Γραφείου 
τοπογραφικής Αν. Αττικής Γεώργιος Γεωργακόπουλος και αποτελεί 
αναπόσπαστο μέρος της παρούσας. 

Στην έκταση των (20) στρεμμάτων που αίρεται η αναδάσωση εμπί¬ 
πτει ολόκληρη η έκταση των 6,600 στρεμμάτων που αναφέρεται στη 
1882/31.5.1983 απόφασή μας και κατά συνέπεια δια της παρούσας 
ανακαλείται καθ’ ολοκληρίαν η απόφασή μας αυτή ενώ η υπόλοιπη 
έκταση των 13,400 στρεμμάτων αποτελεί μέρος των εκτάσεων που 
αναφέρονται στις 1109 και 23178/11.4.1964 αποφάσεις του Νομάρ¬ 
χη Αττικής οι οποίες δια της παρούσας ανακαλούνται μερικώς. 

Η άρση της αναδασώσεως από την έκταση των 20 στρεμμάτων 
γίνεται προκειμένου η έκταση αυτή να διατεθεί κατά τις κείμενες 
δασικές διατάξεις (άρθρο 13 παρ. 2Β Ν. 1734/87) για την ανέγερση 
του κέντρου Υγείας Ν. Μάκρης - Αττικής/ 

Η απόφαση αυτή να δημοσιευθεί στην Εφημερίδα της Κυβερνήσεως 
(άρθρα 44 και 41 παραγ. 1 του Ν: 998/79). 

Αγ. Παρασκευή, 14 Ιουνίου 1988 
Ο Νομάρχης 
ΗΡ. ΠΑΠΑΔΟΠΟΥΛΟΣ 

Αριθ. 859 (2) 

Σύσταση δουλείας εις βάρος αγροτικού ακινήτου, στην αγροτική περιο¬ 
χή (ΓΚΙΟΛΕ) της Κοινότητας Δισπηλιού Νομού Καστοριάς. 

Ο ΠΡΟΕΔΡΟΣ 

ΤΗΣ ΔΗΜΟΤΙΚΗΣ ΕΠΙΧΕΙΡΗΣΗΣ ΥΔΡΕΥΣΗΣ 
ΚΑΙ ΑΠΟΧΕΤΕΥΣΗΣ ΚΑΣΤΟΡΙΑΣ 

Με αριθμό 79/1988 απόφαση, το Διοικητικό Συμβούλιο της Δημο¬ 
τικής Επιχείρησης Ύδρευσης και Αποχέτευσης Καστοριάς, που εγκρί- 
θηκε με την ΚΒ/6175/7.6.1988 όμοια από το Νομάρχη Καστοριάς, 
κηρύσσει τη σύσταση δουλείας εις βάρος αγροτικού ακινήτου για τη 
διέλευση αγωγού που θα μεταφέρει τα καθαρά νερά των λυμάτων της 
πόλης Καστοριάς στη διώρυγα ΓΚΙΟΛΕ για λόγους δημόσιας ωφέ¬ 
λειας στην αγροτική περιοχή Κοινότητας Δισπηλιού Καστοριάς, όπως 
αυτή εικονίζεται στο συνημμένο τοπογραφικό διάγραμμα, πίνακα ιδιο¬ 
κτησιών και το συνημμένο τεχνικό σημείωμα θεωρημένα από την 
Τεχνική Υπηρεσία της Δ.Ε.Υ.Α.Κ. 

Εικαζόμενος δικαιούχος του ανωτέρω αγροτικού ακινήτου είναι ο 
Σιδερίδης Σιδέρης του Λεωνίδα. 

Καστοριά, 17 Ιουνίου 1988 

Ο Δήμαρχος ως Πρόεδρος της Δ.Ε.Υ.Α.Κ. 

ΑΝΔΡΕΑΣ ΟΙΚΟΝΟΜΙΔΗΣ 


ΤΕΧΝΙΚΟ ΣΗΜΕΙΩΜΑ 

Ο αγωγός απαγωγής των λυμάτων των εγκαταστάσεων επεξεργα¬ 
σίας λυμάτων θα διέλθει μόνο από την ιδιοκτησία του Σιδερίδη Σιδέρη 
του Λεωνίδα (Νο 2 στο τοπογραφικό διάγραμμα). 

Το συνολικό μήκος του αγωγού μέσα στην ανωτέρω ιδιοκτησία θα 
είναι 49 μ. και η σύσταση δουλείας διέλευσης γίνεται γΓαυτό το μήκος 
και για πλάτος 1 μ. ένθεν και ένθεν του άξονα του αγωγού, ήτοι επί 
συνολικής λωρίδας μήκους 49 μ.Χ2μ. πλάτους, εμβαδού δηλαδή 
98μ 2 . 

Ο αγωγός θα είναι ταιμεντοαωλήνας Φ.800 και θα τοποθετηθεί σε 
σκάμμα βάθους από 2,5 μέχρι 3μ. Η επάνω γενέτειρα του εξωτερικού 
κυλίνδρου του αγωγού θα βρίσκεται δηλαδή σε βάθος τουλάχιστον 
1,5μ. κάτω από την επιφάνεια του εδάφους. 

Δεν βρήκαμε κτηματολογικό διάγραμμα της περιοχής ούτε στην 
Τοπογραφική Υπηρεσία ούτε στη Δ/νση Γεωργίας Καστοριάς και το 
τοπογραφικό διάγραμμα σχεδιάστηκε με βάση το τοπογραφικό διά¬ 
γραμμα, που συντάχθηκε κατά την απαλλοτρίωση της έκτασης των 
εγκαταστάσεων επεξεργασίας λυμάτων και επιτόπιες μετρήσεις. 

Τα όρια της ιδιοκτησίας Νο 2 προσδιορίστηκαν από το περίγραμμα 
της καλλιεργούμενης έκτασης. 

Καστοριά, 19 Μαΐου 1988 
Ο Προϊστάμενος της Τ.Υ. 
της Δ.Ε.Υ.Α.Κ. 

(υπογραφή) 


&·Ηη(πί<:κ 

Υ£>Κ·ΊΟ)£ £Αι Α»οκ6Τ«ΥΤΗί 
Μίτορ/Αί. 


Γι&ται») ϋσννίαΐ 
οκνηρά 

61«* αίροαεΑ πΐριοκή &ι(ΡΆ\ισϊ> 
^(ττοριαΗ. 


Ετημλτολογιροι: πίνακα/: 

ΠΟΛΕΟΔΟΜΙΑ 

ΑΠ ΟΦΑΣΕ ΙΣ 

Αριθ. 15236/373 (3) 

Τροποποίηση του ρυμοτομικού σχεδίου Πεύκης στο Ο.Τ. 381 για: αι 

Καθορισμό χώρου ως Παιδικού Σταθμού και β)μείωση πλάτους 

πρασιάς στην οδό Βαλτετσίου. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις του Ν. Δ/τος της 17.7.23 «περί σχεδίων πόλεων 
κ.λπ.», όπως μεταγενέστερα τροποποιήθηκαν και συμπληρώθηκαν και 
ειδικότερα τα άρθρα 3, 9, 29 και 70. 

2. Τις διατάξεις του Ν. 947/1979 «περί οικιστικών περιοχών» 
(ΦΕΚ 169/Α) και ειδικότερα το άρθρο 62 παρ. 1. 

3. Τις διατάξεις του Ν. 1577/85 (ΦΕΚ 210Α). 

4. Τις διατάξεις του άρθρου 1 του Α.Ν. 314/68 «περί παροχής εις 
τον Υπουργό Βορείου Ελλάδος και τους Νομάρχας αρμοδιότητας επί 
θεμάτων εγκρίσεως επεκτάσεως ή τροποποιήσεως σχεδίων πόλεων και 
κωμών» (ΦΕΚ 47/Α), όπως τροποποιήθηκαν και συμπληρώθηκαν με 
το Ν.Δ. 1018/1971 και με την παρ. 3 του άρθρου 34 του Ν. 1577/ 
1985 (ΦΕΚ 210/Α).. 

5. Τις διατάξεις του αριθ. 183/1986 Π. Δ/τος (ΦΕΚ 70Α). 

6. Τις αρ. 211/87 και 45/88 αποφάσεις Δ.Σ. Πεύκης. 

7. Το πρακτικό 40/88 της συνεδρίας 25/88 για το θέμα του 
Νομαρχιακού Συμβουλίου Χωροταξίας, Οικισμού και Περιβάλλοντος 
Ν.Α.Α., αποφασίζουμε: 

Εγκρίνεται η τροποποίηση του ρυμοτομικού σχεδίου Πεύκης στο 
Ο.Τ. 384: 

1) Για το χαρακτηρισμό χώρου ως Παιδικού Σταθμού και 2) για τη 
μείωση πλάτους πρασιάς από 5.00 σε 4.00 μ. επί της οδού Βαλτε¬ 
τσίου. 

Η ισχύς της απόφασης αυτής αρχίζει από την ημέρα της δημοσίευ- 
σής της στην Εφημερίδα της Κυβερνήσεως. Ακριβές αντίγραφο του 
πρωτοτύπου που τη συνοδεύει (ένα διάγραμμα σε κλίμακα 1:500) θα 
αναρτηθεί στο κτίριο της Δ/νσης Πολεοδομίας, Τμήμα Τοπογραφικό, 
2ος όροφος για ένα δεκαπενθήμερο στον Πίνακα Ανακοινώσεων. 

Η απόφαση αυτή να δημοσιευθεί στην Εφημερίδα της Κυβερνήσε¬ 
ως. 

Αγία Παρασκευή, 13 Ιουνίου 1988 
0 Νομάρχης 
ΗΡ. ΠΑΠΑΔΟΠΟΤΛΟΣ 

-♦- 

Αριθ. 16045/351/87 (4)' 

Τροποποίηση ρυμοτομικού σχεδίου Χαλανδρίου μεταξύ των 547 και 

544 Ο.Τ. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις του Ν. Δ/τος της 17.7.23 «περί σχεδίων πόλεων 
κ.λπ.» όπως μεταγενέστερα τροποποιήθηκαν και συμπληρώθηκαν και 
ειδικότερα το άρθρο 29. 

2. Τις διατάξεις του άρθρου 1 του Α.Ν. 314/68 «περί παροχής εις 
τον Τπουργό Βορείου Ελλάδος και τους Νομάρχας αρμοδιότητας επί 
θεμάτων εγκρίσεως επεκτάσεως ή τροποποιήσεως σχεδίων πόλεων και 
Κωμών» (ΦΕΚ 47/Α) όπως τροποποιήθηκαν και συμπληρώθηκαν με 
το Ν.Δ. 1078/71 και το Ν. 1577/85 (ΦΕΚ 210 Α). 

3. Τις διατάξεις του αρ. 183/1986 Π. Δ/τος (ΦΕΚ 70Α). 

4. Τις αρ. 239/86 και 78/87 αποφάσεις Δ.Σ. Χαλανδρίου. 

5. Το πρακτικό 20/88 της συνεδρίας 24/88 για το θέμα του 
Νομαρχιακού Συμβουλίου Χωροταξίας, Οικισμού και Περιβάλλοντος 
Ν.Α.Α., .αποφασίζουμε: 

Εγκρίνεται η τροπ/ση του ρυμοτομικού σχεδίου Χαλανδρίου μεταξύ 
των 547 και 544 Ο.Τ. για τη μετατόπιση των ρυμοτομικών και 
οικοδομικών γραμμών. 

Η ισχύς της απόφασης αυτής αρχίζει από την ημέρα της δημοσίευ¬ 
σής της στην Εφημερίδα της Κυβερνήσεως. Ακριβές αντίγραφο του 
πρωτοτύπου που τη συνοδεύει ένοι διάγραμμα σε κλίμακα 1:500 θα 
αναρτηθεί στο κτίριο της Δ/νσης Πολεοδομίας Τμήμα τοπογραφικό 
2ος όροφος για ένα δεκαπενθήμερο στον Πίνακα Ανακοινώσεων. 


Η απόφαση αυτή να δημοσιευθεί στην Εφημερίδα της Κυβερνήσε¬ 


ως. 


Αγία Παρασκευή, 14 Ιουνίου 1988 
< 1 Νομάρχης 
ΗΡ. ΠΑΠΑΔΟΠΟΥΛΟΣ 


-♦- 

Αριθ. 29148/647/87 (5) 

Τροποποίηση ρυμοτομικού σχεδίου Μαρκόπουλου στα 19 και 20 Ο.Τ. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις του Ν. Δ/τος της 17.7.23 «περί σχεδίων πόλεων 

κ.λπ.» όπως μεταγενέστερα τροποποιήθηκαν και συμπληρώθηκαν και 
ειδικότερα τα άρθρα 3 και 70. / 

2. Τις διατάξεις του άρθρου 1 του Α.Ν. 314/68 «περί παροχής εις 

τον Τπουργό Βορείου Ελλάδος και τους Νομάρχας αρμοδιότητας επί 
θεμάτων εγκρίσεως επεκτάσεως ή τροποποιήσεως σχεδίων πόλεων και 
Κωμών» (ΦΕΚ 47/Α) όπως τροποποιήθηκαν και συμπληρώθηκαν με 
το Ν.Δ.1018/71 (ΦΕΚ 220Α) και με την παρ. 3 του άρθρου 34 του 
Ν. 1577/85 (ΦΕΚ 210Α). ’ 

, 3. Τις διατάξεις του αρ. 183/1986 Π. Δ/τος (ΦΕΚ 70Α). 

4. Τις αρ. 169/87 και 212/87 αποφάσεις Δ.Σ. Μαρκοπούλου. 

5. Το πρακτικό 21/88 της συνεδρίας 24/88 για το θέμα του 
Νομαρχιακού Συμβουλίου Χωροταξίας, Οικισμού και Περιβάλλοντος 
Ν.Α.Α., αποφασίζουμε: 

Εγκρίνεται η τροπ/ση του ρυμοτομικού σχεδίου Μαρκοπούλου στα 
Ο.Τ. 19 και 20 για τη διάνοιξη οδού πλάτους 800 μ. και για την 
επιβολή εκατέρωθεν αυτής πρασιών πλάτους 2,50 μ.. 

Η ισχύς της απόφασης αυτής αρχίζει από την ημέρα της δημοσίευ¬ 
σής της στην Εφημερίδα της Κυβερνήσεως. Ακριβές αντίγραφο του 
πρωτοτύπου που τη συνοδεύει ένα διάγραμμα σε κλίμακα 1:500 θα 
αναρτηθεί στο κτίριο της Δ/νσης Πολεοδομίας Τμήμα τοπογραφικό 
2ος όροφος για ένα δεκαπενθήμερο στον Πίνακα Ανακοινώσεων. 

Η απόφαση αυτή να δημοσιευθεί στην Εφημερίδα της Κυβερνήσε¬ 
ως. 

Αγία Παρασκευή, 14 Ιουνίου 1988. 

0 Νομάρχης 
ΗΡ. ΠΑΠΑΔΟΠΟΤΛΟΣ 


-♦- 

Αριθ. 2038/1141 (6) 

Αναθεώρηση εγκεκριμένου ρυμοτομικού οικισμού Αμυνταίου Ν. Φλώ¬ 
ρινας και τροποποίηση όρων και περιορισμών δόμησης. 

Ο ΝΟΜΑΡΧΗΣ ΦΛΩΡΙΝΑΣ 

Έχοντας υπόψη: 

.1. Τις διατάξεις τού Ν. Δ/τ 9 ς «περί σχεδίων πόλεων κ.λπ.» της 17 
Ιουλίου 1923, όπως μεταγενέστερα τροποποιήθηκαν και συμπληρώθη¬ 
καν και ειδικότερα τα άρθρα 3,9 και 70. 

2. Τις διατάξεις του Ν. 1337/83 (ΦΕΚ 33Α) «επέκταση των 
πολεοδομικών σχεδίων, οικιστική ανάπτυξη κ.λπ.». 

3. Τις διατάξεις του Ν. 1512/85 (ΦΕΚ 4Α') «Τροποποίηση και 
συμπλήρωση πολεοδομικών διατάξεων κ.λπ.» και ειδικότερα την παρ. 
15 του άρθρου 8. 

4. Τις διατάξεις του Ν. 947/79 (ΦΕΚ 169Α') «περί οικιστικών 
περιοχών» και ειδικότερα το άρθρο 62 παρ. 1. 

5. Τις διατάξεις του ΑΝ 314/68 (ΦΕΚ 48) και ειδικότερα του 
άρθρου 1 παρ. 2 όπως τροποποιήθηκε με την παρ. 3 του άρθρου 34 του 
Ν. 1577/85 (ΦΕΚ 210Α). 

6. Την εγκύκλιο 20/23.3.85 της Δ/νσης Κανονιστικών ρυθμίσεων 
του ΤΠΕΧΩΔΕ. 

7. Τις διατάξεις του Ν. 1558/85 (ΦΕΚ 137/Α") και ειδικότερα το 
άρθρο 27 «περί συστάσεως Υπουργείου Περιβάλλοντος, Χωροταξίας 
και Δημοσίων Έργων». 

8. Το Β.Δ. 31.10.50 (ΦΕΚ 261 Α). 

9. Το Β.Δ. 24.11.54 (ΦΕΚ 289Α). 

10. Τη 19940/20.8.68 Απόφαση του Νομάρχη Φλώρινας. 

11. Την ΤΤ 1604/15.6.77 Απόφαση του Νομάρχη Φλώρινας. 

12. Τις με αριθμό 69/87, 70/87, 71/87, 90/87, 91/87 Αποφά¬ 
σεις του Δημοτικού Συμβουλίου Αμυνταίου. 

13. Τις κατευθύνσεις του Γενικού Πολεοδομικού Σχεδίου Αμυνταίου 
όπως αυτό εγκρίθηκε με τη Γ 66312/2924/3.10.86 απόφαση του 

Υπουργού ΠΕΧΩΔΕ (ΦΕΚ 1205/Δ'/86). 

14. Τη γνωμοδότηση του Σ.ΧΟΠ Ν. Φλώρινας πρακτικό 110 
πράξη 40η/1.12.87. 

15. Τη γνωμοδότηση του Σ.ΧΟΠ Ν. Φλώρινας πρακτικό 5ο πράξη 
37η/9.6.88, αποφασίζουμε: 

Άρθρο 1. 

Εγκρίνεται η Αναθεώρηση του εγκεκριμένου ρυμοτομικού σχεδίου 
Αμυνταίου και η τροποποίηση των όρων και περιορισμών δόμησης 
όπως φαίνεται με κόκκινες και πράσινες γραμμές στο σχετικό πρωτότυ¬ 
πο διάγραμμα σε κλίμμακα 1:1000 που θεωρήθηκε από την Προϊστα- 
μένη του Τμήματος Πολεοδομίας και Πολεοδομικών Εφαρμογών Ν. 
Φλώρινας. 

Άρθρο 2. 

Εγκρίνεται τομέας I με συντελεστή δόμησης 2,4 και όρους δόμησης: 
κάλυψη 70%, Αρτιότητα και παρεκκλίσεις κατά ΓΟΚ/85, Μέγιστο 
ύψος εκτός στέγης 15 μέτρα, Στέγη με κλίσεις μέχρι 40% ή 22° (μοί¬ 
ρες). 

Άρθρο 3. 

Εγκρίνεται τομέας II με συντελεστή δόμησης 1,4 και όρους δόμη¬ 
σης: κάλυψη 70%. Αρτιότητα και παρεκκλίσεις κατά ΓΟΚ/85, Μέγι¬ 
στο ύψος εκτός στέγης 12 μέτρα, Στέγη με κλίσεις μέχρι 40% ή 22° 
(μοίρες). 


Άρθρο 4. 

Εγκρίνεται τομέας III με συντελεστή δόμησης 0,8 και όρους δόμη-. 
αης: κάλυψη 70%, Αρτιότητα: 14 μέτρα πρόσωπο και 300 τ.μ. 
εμβαδόν. Μέγιστο ύψος εκτός στέγης 9 μέτρα. Στέγη με κλίσεις μέχρι 
40% ή 22° (μοίρες). 

Άρθρο 5. 

Εγκρίνεται τομέας III ΖΚΣ (Ζώνη κοινωνικού συντελεστή) με συντε¬ 
λεστή δόμησης μέχρι 1,6 και όρους δόμησης: 

Κάλυψη 50%, Αρτιότητα: 20 μέτρα πρόσωπο και 1000 τ.μ. εμβα¬ 
δόν, Μέγιστο ύψος εκτός στέγης 13 μέτρα. Στέγη με κλίσεις μέχρι 
40% ή 22° (μοίρες). 

Άρθρο 6. 

Η δόμηση σε όλη την έκταση του σχεδίου γίνεται κατά τα λοιπά 
κατά τις διατάξεις του Νόμου 1577/85. 

Η ισχύς του παρόντος αρχίζει από τη δημοσίευσή του στην Εφημερί¬ 
δα της Κυβερνήσεως. 

Η ανάρτηση των σχεδίων θα γίνει αμέσως μετά τη δημοσίευση στο 
ΦΕΚ, στα Γραφεία του ΤΠ-ΠΕ Ν. Φλώρινας, οδός Μ. Αλεξάνδρου 
117 - Φλώρινα. 

Η απόφαση αυτή να δημοσιευθεί στην Εφημερίδα της Κυβερνήσε¬ 
ως. 

Φλώρινα, 9 Ιουνίου 1988 
Ο Νομάρχης 

ΠΑΝΑΓΙΩΤΗΣ ΒΑΣΙΛΕΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




